**सिन्धुपाल्चोक जिल्लाको भोटेकोसी गाउँपालिका झिर्पु - ४ मा पहिरो जाँदा पाँच घर पुरियो, साठ्ठी लाख सत्तरी हजार बराबरको क्षति**

**यहि मिति २०७४।०१२३ गते अन्दाजी १६:०० बजेको समयमा जि.सि.पा भोटेकोसी गाँउपालिका वार्ड नं. ४ झिर्पु स्थित अरिवल बर्षातको कारण माथिबाट पहिरो आई निम्न स्थान बस्ने निम्न व्यक्त्तिहरुको घर पुरिन जाँदा निम्नानुसारको क्षति भएको र अरनिको राजमार्ग बार्हबिसे तातोपानी सडकखण्ड पुर्ण रुपमा अवरोध भएको र उक्त स्थानमा प्र.स.नि को कमाण्डमा ७ जनाको टोली खटिएको, उक्त स्थान प्रहरी चौकी फुलपिङकट्टीबाट १३ किलोमिटर उत्तरमा रहेको छ ।**

**उक्त क्षतिको विवरण निम्नानुसार रहेको छ ।**

* **जि.सि.पा भोटेकोसी गा.पा – ४ झिर्पु बस्ने दिपेश तामाङको कच्ची घर पुर्ण रुपमा क्षति भएको र अन्दाजी रु १५,००,०००।– (पन्ध्र लाख) ।**
* **ऐ.ऐ बस्ने रोहित पौडेलको पक्की घर आंशिक क्षति भएको र अन्दाजी रु १२,००,०००/ १३,००,००० (बार्ह / तेह्र लाख)**
* **ऐ.ऐ बस्ने – ४ हिन्दि बस्ने कुल बहादुर पौडेलको पक्की घरको भुई तल्लामा ढुङ्गा माटो पसि सामान पुरिदा अन्दाजी रु ३०,००,०००।– (तीस लाख)**
* **ऐ.ऐ बस्ने तीर्थ बहादुर दमाईको जस्ताको टहरो पुरिएको र अन्दाजी रु २,५०,०००।– (दुई लाख पचास हजार)**
* **ऐ.ऐ बस्ने श्याम बहादुर ठकुरीको जस्ताले बनाएको भान्सा घरको टहरा अन्दाजी रु १८,०००।– (अठार हजार)**
* **ऐ.ऐ स्थानमा रहेको झिर्पु मा.वि को प्राङगन पुरिएको ( उक्त स्थानमा स्थानीय निर्वाचनको मतदान स्थल समेत रहेको )**

स्रोत: जिल्ला आपतकालिन कार्यसञ्चालन केन्द्र, चौतारा साँगाचोकगढि नं.पा, सिन्धुपाल्चोक